**Instruccions PAU IES Lluis Vives (II)**

La primera crida d’estudiants serà el dimarts 7 de juny a les 8:45-8:50 (per a repartir pegatines i tal). Aixó vol dir que heu de ser molt puntuals en el punt de quedada, 8:20-8:30.

Vos passem en PDF la distribució d’aules de cada dia. Com podreu comprovar, per al primer examen, Història d’Espanya ens corresponen 7 aules, des de la 31 fins la 37, totes ubicades al 3r pis. Fixeu-vos que cada aula té assignades una sèrie de persones en funció dels seus cognoms. Que cadascú tinga clar on ha d’anar el primer dia. Aquesta aula, excepte, possiblement alguna xicoteta variació serà la mateixa per als exàmens d’Història d’Espanya, Valencià, Castellà i Anglés.

En aquest link podeu vore les aules:

<https://www.uv.es/uvweb/unidad-gestion-campus-tarongers/es/area-espacios/equipamientos-reserva-aulas-espacios/equipamiento-aulas/aulario-oeste/3-planta-1286043281452.html>

A les aules del 3r pis caben 30 alumnes, mentre que a les del 2n en caben 27. Estan climatitzades amb renovació de l’aire.

En les assignatures específiques estareu redistribuits en diferents aules del 2n i 3r pis, heu d’estar atents i saber on heu d’anar en cada moment.

Els corredors són estrets i per tant no són zones per a “estar”: Quan accediu, entreu directament a l’aula, quan acabeu l’examen, eixiu de l’edifici, no romaneu pels corredors.

De fet, els professors acompanyants no tindrem zona habilitada habitual per estar allí, però podrem estar al bar que està al costat. Així que ixe serà en nostre centre de mando.

**Qüestions generals**

* El primer dia vos donaran les etiquetes i les claus per a identificar-vos a l’hora de saber els resultats. Ens han pregat que no els perdeu. De fet, pel que fa a les claus per a identificar-vos es recomana que li feu una foto el més aviat possible.
* Durant l’examen sols podreu tindre amb vosaltres la identificació (DNI, NIE i etiquetes), material d’escriptura (pareix ser que permeten típpex, llapis, goma), altre material necessari per a determinades matèries (calculadora, material de dibuix...) i una botella d’aigua.
* Les motxilles, bosses, bolsos... es deixaran a l’entrada de l’aula (penseu que és un espai menut, així que no porteu coses massa voluminoses).
* No es pot tindre mòbil, ni portar rellotges intel·ligents durant l’examen. (Els deixeu apagats dins de les motxilles/bossos)
* En cada aula d’examen hi haurà un rellotge de paret o similar per a que sapigueu l’hora.
* L’ús de mascareta és recomanable, però no obligatori.

**Alumnes que es presenten només a la part específica**

* Arreplegaran les seues etiquetes i el calendari personalitzat el dimarts 7 de juny, de 11 a 13.
* Poden arreplegar-se un altre dia? La resposta és sí, però amb un inconvenient: En cas de que hi haguera algun error a la matrícula només es podria solucionar el primer dia en ixa franja horària, més endavant no. En qualsevol cas, arreplegueu-les amb suficient antelació.

**Alumnes amb solapaments**

* Els alumnes amb solapaments realitzaran els exàmens un a continuació de l’altre, de la següent forma:
	+ Alumnes que els coincidix Economia i Cultura Audiovisual el primer dia a les 15:30:

Faran Economia a les 15:30 a l’aula que els toque i quan acaben romandran a classe sense contacte amb la resta d’alumnes. El professor els acompanyarà a l’aula B02 (a la planta baixa) on faran l’examen de Cultura Audiovisual.

* + El procediment per a la resta de solapaments és el mateix:
		- Dimecres: Coincidència Disseny – Geografia: Disseny a l’aula normal a les 15:30, Geografia, a continuació, a l’aula B02.
		- Dijous: Coincidència Llatí – Fonaments de l’Art: Fonaments de l’Art a l’aula normal a les 9:00, Llatí, a continuació, a l’aula B02.
		- Dijous: Coincidència Alemany – Grec: Alemany a les 15:30 a l’aula normal, Grec, a continuació a l’aula B02.
		- Dijous: Coincidència Francès – Grec: Francès a les 15:30 a l’aula normal, Grec, a continuació a l’aula B02.
		- Dijous: Coincidència Francès – Arts Escèniques: Arts Escèniques a les 15:30 a l’aula normal, Francès, a continuació a l’aula B02.
* El tribunal ens ha demanat que els confirmem que aquells alumnes que tinguen solapaments es van a presentar a ambdós exàmens. Així que feu el favor de, si esteu en el cas, digueu-nos si se presenteu o no als dos.

**Esmorzars i dinars**

 El tribunal ja ha informat de la celebració de la PAU al personal del bar al costat de l’aulari, per a que reforcen la plantilla i el servei, per a qui vullga quedar-se a dinar o vullga esmorzar.

 Malgrat açò, com l’examen del matí acaba a les 13:15 i el primer de la vesprada comença a les 15:30, vos demanem que s’afanyeu a dinar només acabar, perque correu el risc de entrar a l’examen en el dinar en la gola o pitjor, sense haver pogut dinar. Penseu que hi ha vora 400 alumnes al nostre tribunal i molts es quedaran.

 A l’hora d’esmorzar, si heu d’anar al bar, penseu que només hi ha 45 minuts entre examen i examen.